**ACTE**

necesare pentru incheierea unei conventii in baza art.80 din Legea nr.76/2002 – privind sistemul asigurarilor pentru somaj si stimularea ocuparii fortei de munca, cu modificarile si completarile ulterioare

Pentru incheierea conventiei – conform modelului prevazut in legislatia in vigoare - privind stimularea angajatorilor care incadreaza absolventi, se depun urmatoarele documente:

1. tabel nominal cu absolvenţii instituţiilor de învăţământ încadraţi în muncă, conform prevederilor art. 80 din lege, conform modelului anexei la anexa nr. 15 la norme;

2. actul de identitate al absolventului, în copie certificata pentru conformitate cu originalul de catre angajator;

3. actul în baza căruia au fost încadraţi în muncă, în copie certificata pentru conformitate cu originalul de catre angajator;

4. actul de absolvire a instituţiei de învăţământ, în copie certificata pentru conformitate cu originalul de catre angajator;

5. declaraţie pe propria răspundere a absolventului că la data absolvirii studiilor nu avea raporturi de muncă sau de serviciu;

6. dispozitia de repartizare emisa de agentia in a carei evidenta a fost inregistrat;

7. declaraţie pe propria răspundere a angajatorului, dată prin reprezentantul legal, din care să rezulte că posturile pe care au fost încadraţi absolvenţi în condiţiile art. 80 din lege nu sunt posturi de muncă reînfiinţate în mai puţin de 6 luni de la desfiinţarea acestora şi angajatorul nu se află în una dintre situaţiile prevăzute la art. 80 alin. (3) din lege;

8. declaraţie pe propria răspundere a angajatorului, din care să rezulte că absolvenţii încadraţi în condiţiile art. 80 din lege nu efectuează rezidenţiatul şi/sau nu mai au obligaţia de a lucra în unitatea sanitară pe o perioadă egală cu durata finanţării rezidenţiatului şi/sau angajatorul nu mai beneficiază pentru absolvenţii respectivi de alte măsuri de stimulare prevăzute de lege sau de subvenţii, indiferent de forma lor, de la bugetul general consolidat, Fondul naţional unic de asigurări sociale de sănătate, bugetele locale, alte bugete şi fonduri de stat sau locale, după caz;

In cazul in care sunt incadrati absolventi din randul persoanelor cu handicap la documentele mai sus mentuionate se anexeaza si:

 1. certificatul/e eliberat/e de organul competent potrivit dispoziţiilor legale, care să dovedească handicapul pentru persoanele prevăzute la art. 80 alin. (2) din lege.

**Dosarul de conventie mai contine urmatoarele documente:**

1. **certificat constatator angajator ONRC;**
2. **certificat de atestare fiscala ANAF;**
3. **certificat de atestare fiscala de la bugetul local.**

Pe baza documentelor mai sus mentionate se va proceda la incheierea conventiei pentru acordarea subventiei prevazute la art.80 din Legea nr.76/2002 – privind sistemul asigurarilor pentru somaj si stimularea ocuparii fortei de munca, cu modificarile si completarile ulterioare

**Important!**

***Conventia se poate incheia in termen de 12 luni de la data absolvirii studiilor***